ACTA DE LA REUNIÓ DE L’ASSEMBLEA GENERAL DE L’AMPA

DE L’INSTITUT DE CAL GRAVAT

**Identificació de la sessió:**

Núm.: 13

Data: 24/11/2021

Horari: a les 19:30h Lloc: Biblioteca de l’institut

**Hi assisteixen:**

Salvador Soler, president

Feola van Heuvelen, vicepresidenta

Montse Tortolero, tresorera

Sandra Martínez , secretària

Vocals i interessats, en total 14 persones.

**S’han excusat d’assistir-hi:**

**Ordre del dia**

1. Benvinguda al nou curs i aprovació si s’escau de l’acta de l’assemblea anterior.
2. Presentació i aprovació de l’estat de comptes del curs 2020/21 i resum de les activitats realitzades.
3. Presentació del pressupost per al curs 2021/22.
4. Informacions Renovació Consell Escolar.
5. Informacions: Extraescolars, Taquilles, Samarretes, Llibres, ...
6. Precs i preguntes.

**Desenvolupament de la sessió**

1. Benvinguda al nou curs i aprovació si s’escau de l’acta de l’assemblea anterior.

Benvinguda i presentació dels membres de la taula per part del president. S’aprova l’acta anterior.

2. Presentació i aprovació de l’estat de comptes del curs 2020/21 i resum de les activitats realitzades.

La tresorera explica el balanç del curs passat, comentant les entrades i sortides.

Al romanent del curs anterior (18.783 €) s’afegeixen els ingressos (32.523€). Ll’ingrés més important és l’aportació de la quota de material: més de la meitat per l’institut, i 40€ de cada família per l’Ampa. La gran majoria de les famílies paga la quota. L’Ampa gestiona les quotes pagades per les famílies i paga factures de l’institut. Pel que fa a les despeses (46.495€), es comenten quines hi ha hagut: aportacions per a material didàctic com llibres de lectura/material de gimnàstica, rènting de la fotocopiadora, reparacions, les despeses bancàries, la quota anual de la FAPAC, xerrades, les festes que organitza l’institut (degut al Covid no es va fer el festival de Nadal), la revista de l’institut (maquetació i impressió), l’extraescolar de teatre, classes de reforç per 1r BTX, les orles de 4rt d’ESO, les sortides i colònies (s’ajuda en els autocars des de 1r d’ESO fins a 4t), dues pantalles grans. S’aprova el balanç.

3. Presentació del pressupost per al curs 2021/22.

La tresorera explica els ingressos previstos: el romanent del curs passat (4.810 €) més uns 45.000€ (les quotes de socis, el lloguer de les taquilles, venda de samarretes, Iddink). L’aportació d’Iddink serà més baixa perquè es compren menys llibres i més llicències.

Pel que fa a les despeses previstes (40.000€), també es va explicant cada concepte en què consisteix: aportacions per a material didàctic, rènting de la fotocopiadora, revista, FAPAC, xerrades , sortides, colònies i festes, l’extraescolar de teatre. Amb aquestes partides es preveu un romanent de 9.810€ a final de curs. S’aprova el pressupost.

Els pagaments i el control de factures comporta molta feina per a la tresorera. Mirarem si part de la feina la podrà fer el personal administratiu de l’institut o buscarem una ajuda externa. La Marta Belmonte, que treballa en una gestoria, s’ofereix.

4. Informacions Renovació Consell Escolar

Les representants de les famílies al Consell Escolar són l’Anna Torné i la Feola van Heuvelen, mentre la Laura Espelt hi representa l’Ampa. S’acaben de fer eleccions i en sortiran dos representants més.

5. Informacions : Extraescolars, Taquilles, Samarretes, Llibres, ...

· Extraescolars: des de que els alumnes fan jornada intensiva, hi ha poc interès per fer extraescolars a l’institut; els alumnes no volen tornar per la tarda. Tot i així, es poden presentar propostes. Des del 2020 es fa una extraescolar de Teatre.

· Taquilles: l’institut disposa de taquilles per a poder deixar els llibres i altres coses. El lloguer és de 20€/any.

· Samarretes: l’Ampa ven samarretes verdes amb el logo de l’institut, que es poden utilitzar per a les activitats esportives i sortides. El preu és de 8€. En tenim de les talles 16 anys, S i M i buscarem la manera de vendre-les també aquest any.

· Llibres: degut a que moltes famílies no estan contents amb el lloguer de llibres per Iddink, volem buscar una alternativa com per exemple un mercat de llibres de lectura.

· Festes: cada any per Nadal es fa un festival al Kursaal, i organitzem la Festa de la Primavera el mes de juny.

. Està previst organitzar una activitat per a les famílies cada trimestre, començant el gener amb una plantada d’arbres i neteja del pati / entorn.

6. Precs i preguntes.

· Alguns pares/mares es pregunten quan el seu fill de primer disposarà d’un ordinador. Alguns l’han rebut, d’altres no.

. Una mare demana prohibir l’ús del mòbil també al pati, per a que els alumnes es relacionin d’una manera més normal (la seva filla ha “fet amics” només a través de Tiktok). També proposa organitzar una xerrada sobre l’ús del mòbil, per exemple per la Dominica Díez d’Althaia.

Recordem que l’Ampa necessitaria més col·laboradors. Alguns membres ja han deixat l’institut, d’altres ho faran el curs vinent. Tothom és benvingut i sobre tot els que tenen fills a primer i segon, ara poc representats i amb un llarg recorregut per davant.

Acords

1. L'acta de la sessió anterior s'aprova per unanimitat dels assistents.

2. S'aprova el balanç del curs 2020/21.

3. S’aprova el pressupost per el curs 2021/22.

Es finalitza la sessió a les vuit i mitja del vespre.

Com a secretària estenc l’acta